Zalgum effeɣ-d » , tenna-as : « zzem ay aẓru tezmeḍ, zik-ni d gma-inu tura d zwaj-inu , zzem a yaẓru tezmeḍ » , yezzem weẓru-ni , yenna-as effeɣ-d ad kem-waliɣ ,tugi ad d-teffaɣ , yennaas sken-iyi-d taḍadect-im , tenna-as : « ma d udem-iw ur twalaḍ , ma d taḍadect-iw ax » , iwwet-itt igzem-as taḍadect-is , dɣa tenna-as : « ruḥ a gma fkiɣ-ak iɣes amellal ad a-yentu , ur tettafeḍ ḥellu ḥaca ma d taḍadect-iw tejjiḍ tettru » Yelḥa-d gma-s-ni s axxam , yenta-t yiɣes deg uḍar-is , iteddu yesqudur , armi yewweḍ s axxam , temmuger-itid yemma-s tennaas : « dacu i k-yuɣen a mmi » netta yerra ɣer umeṭraḥ yeṭṭef tiɣmaret Selṭan inuda fell-as , sked anwa ur as-id-yewwi , ṭelbat ṭṭebbat , iderwicen , ur yeḥli ara , ulac dacu zmren ad astxedmen , taddaret tenheggal , hedren akk ɣef mmi-s n selṭan .